เรื่องร้องเรียน: ซอยโรงงานยาสูบ ที่ทางสำนักงานทรัพย์สินฯ เข้ามารื้อย้ายชุมชนออกไป ไม่มีผู้อยู่อาศัย  และไม่มีผู้ดูแลถนนซอยโรงงานยาสูบ ทำให้มีรถมาจอดทิ้งกีดขวาง รถเข็นขายของเกะกะ และไม่มีคนเก็บขยะด้วย ทำให้การสัญจรคับแคบมีความยากลำบาก
การดำเนินการของเจ้าหน้าที่: ฝ่ายโยธา สำนักงานเขตคลองเตย ได้ตรวจสอบแล้วปรากฏว่าซอยโรงงานยาสูบอยู่ในพื้นที่ของสำนักงานทรัพย์สินพระมหากษัตริย์ ซึ่งสำนักงานทรัพย์สินพระมหากษัตริย์ได้มีหนังสือถึงสำนักงานเขตคลองเตยแจ้งว่า สำนักงานทรัพย์สินพระมหากษัตริย์ ได้กำหนดแผนการพัฒนาพื้นที่ริมถนนพระรามที่ 4 เพื่อความปลอดภัยและป้องกันอันตรายจากอุบัติเหตุระหว่างงานรื้อถอนที่อาจเกิดขึ้นแก่ผู้ใช้เส้นทางสัญจร จึงมีความจำเป็นต้องปรับการใช้เส้นทางสัญจรชั่วคราวบริเวณซอยโรงงานยาสูบในระหว่างการรื้อถอนอาคารและสิ่งปลูกสร้าง โดยผู้ใช้เส้นทางยังคงสามารถสัญจร เข้า – ออกซอยโรงงานยาสูบได้ตามปกติ แต่ไม่ให้มีการจอดรถ
ความเห็นของผู้แจ้ง: ควรมีการจัดเจ้าหน้าที่มาดูแลตรวจตรา และรักษาความสะอาดพื้นที่ๆ ยังคงต้องมีการใช้สัญจรให้ไม่รกรุงรัง และไม่ให้พ่อค้าแม่ค้ารถเข็นและรถอื่นๆมาจอดกีดขวางทางและมีการทิ้งขยะลงบนถนนครับ
พื้นที่: แขวงคลองเตย เขตคลองเตย กรุงเทพมหานคร